CELEX: 62011CA0019
Language: fi
Date: 2012-06-28 00:00:00
Title: Asia C-19/11: Unionin tuomioistuimen tuomio (toinen jaosto) 28.6.2012 (Bundesgerichtshofin (Saksa) esittämä ennakkoratkaisupyyntö) — Markus Geltl v. Daimler AG (Direktiivit 2003/6/EY ja 2003/124/EY — Sisäpiiritieto — Luonteeltaan täsmällisen tiedon käsite — Pitkäkestoisen menettelyn välivaiheet — Viittaus olosuhteisiin, joiden voidaan kohtuudella olettaa ilmenevän, tai tapahtumaan, jonka voidaan kohtuudella olettaa toteutuvan — Ilmaisun ”voidaan kohtuudella olettaa” tulkinta — Yhtiön johtohenkilön vaihtumista koskevien tietojen julkaiseminen)

25.8.2012   
            
            
               FI
            
            
               Euroopan unionin virallinen lehti
            
            
               C 258/5
            
         Unionin tuomioistuimen tuomio (toinen jaosto) 28.6.2012 (Bundesgerichtshofin (Saksa) esittämä ennakkoratkaisupyyntö) — Markus Geltl v. Daimler AG
   (Asia C-19/11) (1)
   
   (Direktiivit 2003/6/EY ja 2003/124/EY - Sisäpiiritieto - Luonteeltaan täsmällisen tiedon käsite - Pitkäkestoisen menettelyn välivaiheet - Viittaus olosuhteisiin, joiden voidaan kohtuudella olettaa ilmenevän, tai tapahtumaan, jonka voidaan kohtuudella olettaa toteutuvan - Ilmaisun ”voidaan kohtuudella olettaa” tulkinta - Yhtiön johtohenkilön vaihtumista koskevien tietojen julkaiseminen)
   2012/C 258/08
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Kantaja: Markus Geltl
   
      Vastaaja: Daimler AG
   
      Muut osapuolet: Lothar Meier ym.
   
      Oikeudenkäynnin kohde
   
   Ennakkoratkaisupyyntö — Bundesgerichtshof — Sisäpiirikaupoista ja markkinoiden manipuloinnista annetun Euroopan parlamentin ja neuvoston direktiivin 2003/6/EY (EUVL L 96, s. 16) 1 artiklan 1 kohdan ja direktiivin 2003/6 täytäntöönpanosta 22.12.2003 annetun komission direktiivin 2003/124/EY (EUVL L 339, s. 70) 1 artiklan 1 kohdan tulkinta — ”Sisäpiiritiedon” käsitteen tulkinta — Osakeyhtiön pääjohtajan eroaminen — Kysymyksessä olevaa tapahtumaa edeltävien erilaisten kuulemisten ja toimenpiteiden mahdollinen huomioon ottaminen arvioitaessa tällaisen tiedon täsmällisyyttä
   
      Tuomiolauselma
   
   
               1)
            
            
               Sisäpiirikaupoista ja markkinoiden manipuloinnista (markkinoiden väärinkäyttö) 28.1.2003 annetun Euroopan parlamentin ja neuvoston direktiivin 2003/6/EY 1 artiklan 1 kohtaa ja direktiivin 2003/6 täytäntöönpanosta sisäpiiritiedon määritelmän ja julkistamisen sekä markkinoiden manipuloinnin määritelmän osalta 22.12.2003 annetun komission direktiivin 2003/124/EY 1 artiklan 1 kohtaa on tulkittava siten, että pitkäkestoisessa menettelyssä, jossa pyritään tietyn olosuhteen ilmenemiseen tai tietyn tapahtuman toteutumiseen, kyseisissä säännöksissä tarkoitettuina täsmällisinä tietoina voidaan pitää kyseistä olosuhdetta tai tapahtumaa ja tämän lisäksi myös kyseisen menettelyn välivaiheita, jotka liittyvät kyseisen olosuhteen tai tapahtuman realisoitumiseen.
            
         
               2)
            
            
               Direktiivin 2003/124 1 artiklan 1 kohtaa on tulkittava siten, että käsitteellä ”olosuhte[et], joiden voidaan kohtuudella olettaa ilmenevän — – tai tapahtum[a], jonka voidaan kohtuudella olettaa toteutuvan,” tarkoitetaan tulevia olosuhteita tai tapahtumia, joiden osalta jo tiedossa olevien osatekijöiden kokonaisvaltaisen arvioinnin perusteella on ilmeistä, että on olemassa todellinen mahdollisuus siitä, että ne ilmenevät tai toteutuvat. Käsitettä ei kuitenkaan ole tulkittava siten, että kyseisten olosuhteiden tai kyseisen tapahtuman vaikutuksen laajuus asianomaisten rahoitusvälineiden hintaan on otettava huomioon.
            
         
      (1)  EUVL C 113, 9.4.2011.